rings_marriage_shield_pu1 iPhone 7 & 8 Hülle | Spreadshirt
iPhone 7 & 8 Hüllerings_marriage_shield_pu1
Tags: junggesellin, love, hochzeit, ringe, eheringe, verheiratet, lustig, junggesellinnenabschied, verlobung, ehefrau
Brautpaar You and Me
Eheringe, Trauringe, Hochzeit, JGA, Heiraten, Gold
Junggesellenabschied: JG Ringe Handschellen (3f)
Junggesellinnenabschied: JGin Ringe Handschellen (
Ring, Eheringe, Hochzeit
Eheringe in Schwarz
Ringe aus Herzen Vee mag na Bloemskou kom | Netwerk24
Vee mag na Bloemskou kom
Deur Cheréne Pienaar 20 Februarie 2020 06:02
Die verbod op veeveilings en -skoue weens die uitbreking van bek-en-klouseer is opgehef. Foto: Charles Smith
Die kampioenskappe in die afdeling vir beeste en kleinvee op Bloemskou gaan voort soos beplan.
Dit kom nadat Thoko Didiza, minister van landbou, grond­hervorming en landelike ontwikkeling, op ’n nuuskonferensie by die parlement aangekondig het die verbod op veilings en skoue is opgehef.
Elmarie Prinsloo, uitvoerende direkteur van Bloemskou, sê sy het bevestig dat skoue ingesluit word.
“Ons is dankbaar, maar weet ook die proses was ’n positiewe stap om te verseker dat die vee by veilings, skoue en ekspo’s veilig is.”
Bek-en-klouseer het in November in Limpopo uitgebreek en sedertdien is veral die rooivleisbedryf geraak omdat belangrike veilings kort-kort uitgestel is.
Die protokol wat deur die ses groot skoue en ekspo’s (Bloemskou, die Royal-skou, Nampo, Nampo Kaap, Alfa Nampo en Agri Expo) saamgestel is, sal in die komende week aan deelnemende rasse gesirkuleer word om te verseker dat diere wat na Bloemskou gebring word, siektevry is en dat toepaslike maatreëls gevolg word, sê Prinsloo.
Tammy Breedt, VF Plus-LP en hoofwoordvoerder oor landbou, sê die verbod op veilings het gelei tot ’n ernstige ekonomiese verlies vir die landboubedryf wat na raming meer as R10 miljard beloop.
Dit is ’n enorme verlies, aangesien die veilingsbedryf se omset in die omgewing van R81 miljard per jaar is.
Breedt het verwys na die tekort aan staatsveeartse en sê die departement moet so gou moontlik veeartse aanstel en die stelsel verbeter om verdere uitbrekings van bek-en-klouseer te verhoed.
“Die departement moet seker maak dat die land se rooi sones en grense beveilig word om te keer dat gesonde diere met besmette diere in aanraking kom.”
Bloemskou word van 24 April tot 2 Mei aangebied.